
PIO  NONO  PONTIFICI  MAXIMO 


SOCII  ACADEMIAE  A RELIGIONE  CATHOLICA 

FELICITATEM 


n tanta  totius  Catholici  orbis  laetitia  cum 
saecularia  solemnia  Beatissimi  PETRI  Apo- 
stolorum Principis,  et  Coapostoli  ejus  PAULI 
triumphis  sacra  a Te,  Beatissime  Pater  cele- 
brentur, absonum  omnino  erat,  ut  coetus  noster  con- 
ticesceret , qui  ex  instituto  pro  viribus  studium  omne  ac 
operam  confert  ad  Religionem  scriptis  tuendam,  illu- 
strandam. 

Quum  igitur,  inter  plurimas  exultantium  animorum 
significationes,  ad  auspicatissimi  diei  celebritatem  oratio 
habita  sit  coram  frequentissimo  Purpuratorum  Patrum, 
ac  sacrorum  Antistitum  conventu;  haec  eadem  Tibi,  Bea- 
tissime Pater , jure  meritoque  debita  obsequentissime 


(lediciUur.  EtcniniTua  res  esi  nova  liaec  ae  |)erop|)orliina 
soleninitas,  quae  Clirisli  Ecclesiam  tanlopere  dive\alam 
et  moerentem  quodammodo  lenivit.  Quantum  vero  in  ea 
roboris  ac  virium  sit  ad  animos  bonis  omnibus  addendos, 
e\  livore,  et  obtrectationibus  perditorum  bominum  innole- 
scit.  Insuper  gratum  Tibi,  Beatissime  Pater,  censuimus  fore 
sermone  prosequi  arctissimum  conjunctionis  et  observan- 
tiae vinculum  quo  Tibi,  supremo  Ecclesiae  Pastori  ac  Ma- 
iiistro  sacrorum  Antistites  obstringuntur.  Factum  aetatis 
nostrae  plane  illustre  ac  luculentissimum. 

Sic  Te  Deus  Optimus  Maximus,  Beatissime  Pater, 
civilis  ac  religiosae  societatis  bono  et  felicitati  quam  diu- 
tissime sospitet  ac  tueatur. 

Singulare  hoc  et  omnino  mirandum  temporibus  hisce  nostris  accidit, 
Eminentissimi  Principes,  amplissimi  Antistites,  Academici  clarissimi  , 
ut  brevi  ab  hinc  tredecim  annorum  spatio.  Summo  Pontifice  invi- 
tante , ea  sacrorum  Antistitum  frequentia,  ex  dissitis  etiam  catholici 
orbis  regionibus,  Romam  advenerit,  quanta  vix  unquam  fuit,  quoad  lon- 
gissime praeteritum  tempus  respicere  possumus.  Haec  enim  non  solum 
quasdam  oecumenicas  synodos  aequavit,  sed  etiam  vicit.  Quod  quidem 
factum  praeclarissimum  omnis  aetas  mirabitur,  atque  Ecclesia  inter 
jucundissima  suae  gloriae  monumenta  servabit;  eo  vel  magis  quod 
hujusmodi  conventus  eo  tempore  fuerint  coacti,  quo  minus  humanae 
prudentiae  opportuni  viderentur:  cum  tanta  esset  rerum  publicarum, 
in  Italia  praesertim  perturbatio,  tanta  in  Urbem  christiani  nominis  prin- 
cipem perditorum  hominum  arrogantia.  Quin  imo  omnis  imperantium 
auctoritas  in  civili  societate  despecta  iacebat,  regnorum  jura  pessumdata, 
Europa  bello  et  factionibus  commota  agitabatur.  Attamen  quam  secun- 
dos exitus  sortiti  sint  jam  manifestum  est.  Atque  hujusmodi  sacrorum 
Antistitum  contra  Ecclesiae  hostium  machinationes,  et  vota  conventus 
praesentissimo  S.  Spiritus  afflatu  initos  fuisse  quisnam  dubitabit?  Quis- 
nam audeat  inficiari  hoc  maximo  Ecclesiae  bono  semper  fuisse,  et  esse 
futurum?  Quisnam  immortali  Pontifici  Summo  PIO  IX  meritas  grates 
i-eferendas  esse  non  duxerit,  qui  tantorum  operum  auctor,  excitator. 
Princeps  fuit?  Jure  igitur  illustrium  virorum  hic  coetus,  qui  catholicae 
Religionis  nomine  ornatur  et  gaudet,  maximae  laetitiae  signa  edere 
decrevit,  vosque,  amplissimi  Patres,  honoris  et  observantiae  causa  in 

partem  exultationis  arcessere.  Itaque  nihil  mihi  optabilius,  nihil  honorifi- 
centius poterat  contingere,  quam  ut  hoc  solemni  die,  in  hac  Aula 
maxima,  in  hoc  Venerabilium  Pastorum  concursu  verba  faciendi  mu- 
nus mihi  demandaretur.  Proposito  ergo  mihi  ab  Emo  et  optimo  Prae- 
side orationis  argumento,  pro  ingenii  mei  exiguitate  enitar  satisfacere, 
et  dicere  adgrediar  de  mira  aetatis  nostrae  cum  romana  petri  sede 

SACRORUM  ANTISTITUM  CONIUNCTIONE. 


II. 

Conjunctio  haec  arctissima  luculenter  innotuit,  quum  Pontifex 
Summus  de  Dogmate  Conceptionis  IMMACULATAE  DEIPARAE 
\TRGINIS  decernendo  cogitaret.  Equidem  omnium  id  erat  in  votis, 
nihilque  potius  ab  universa  Ecclesia  desiderabatur.  Verum  magni  hu- 
juscemodi facti  rationem  ac  ordinem  breviter  perpendamus.  Perduel- 
lium hominum  scelere  summus  Antistes  Roma  exulabat  atque  hospes 
Cajetae  morabatur.  Attamen  in  ea  temporum  acerbitate,  suimet  quasi 
oblitus,  gloriam  Deiparae  Virginis  animo  fovebat,  litterasque  ad  Episco- 
pos omnes  mittebat,  quibus  egregiam  ipsorum  pietatem  et  pastoralem 
sollicitudinem  magnopere  excitabat,  ut  unusquisque  in  propria  dioecesi 
publicas  preces  indiceret,  ut  in  re  tanti  momenti  id  consilii  suscipe- 
retur, quod  tum  ad  majorem  Dei  gloriam,  tum  ad  beatissimae  Vir- 
ginis laudem , tum  denique  ad  militantis  Ecclesiae  utilitatem  apprime 
conferret.  Mirum  sane  fuit  qua  alacritate  sacri  Antistites  Pastori  maxi- 
mo confestim  obsequuti,  indictis  supplicationibus,  matura  deliberatione, 
consultisque  viris  sapientissimis  responsum  dedere  scriptis  epistolis , 
([uae  undecim  voluminibus  in  lucem  editis  continentur:  monumentum 
j)erenne  devotae  obedientiae,  intemeratae  fidei,  ac  singularis  animorum 
concordiae.  Haec  in  Dei  Ecclesia  peragebantur  cum  magnum  sane  bel- 
lum ferveret.  Sed  pergat  oratio  mea,  sacrosque  Praesules  peregri- 
nantes  adspiciat  ac  porro  sequatur.  A glacialibus  Arcti  plagis,  a 
torridis  Africae  littoribus,  ab  extremis  Americae  finibus,  ab  insulis 
etiam  longinquis  nulli  parcentes  labori,  nullis  deterriti  itinerum  incom- 
modis, Venerabiles  Patres  Romam  conveniunt.  Pontificem  splendide 
circumstant  in  maximo  Vaticani  templo,  avidisque  auribus  optatissi- 
mam illam  vocem  hauriunt , qua  irrefragabili  judicio  Deipara  Virgo 


ab  origine  labis  nescia  declaratur,  idque  firma  fide  tenendum  decer- 
nitur. Jam  Doctorum  quorumdam  virorum  dissensus  tacuere , jam 
variae  scholarum  opiniones  in  unam  convenere  sententiam,  jam  abje- 
cere metum  omnem  siqui  forte  nimium  timidi  haerebant,  jam  Petro 
ex  cathedra  definiente  quod  jam  pridem  Ecclesiae  traditum  fuerat,  pro 
fidei  dogmate  habetur.  Faustissimus  atque  expectatissimus  nuntius  ful- 
guris ut  ita  dicam  celeritate  per  totum  catholicum  orbem  perfertur, 
omne  genu  subditur,  quodque  carum  magis  ac  liberum  in  homine  est, 
intellectus  omnis,  omnis  voluntas,  sponte  libenterque  subiicitur,  cun- 
ctique  Sacrorum  Antistites,  et  fideles  eis  concrediti  idem  ex  animo 
sentiunt  cum  Supremo  Ecclesiae  Capite.  Spectacula  istiusmodi  locum 
in  catholica  tantum  societate  habent.  Pastores  namque  Pontifici  adhae- 
rent, populi  pastoribus:  unde  exurgit  admirabilis  illa  animorum  unitas, 
({uae  merito  inter  praecipuas  Ecclesiae  Christi  notas  adnumeratur.  Chri- 
stiani enim  populi  sacros  Praesides  non  a se  electos,  sed  a Deo  per 
^’^icarium  suum  in  nomine  Domini  excipiunt  ac  venerantur.  Qui  qui- 
dem sacri  Pastores  adveniunt  non  ad  tondendos , sed  ad  pascendos 
greges,  non  ad  vitam  in  otio  et  commodis  degendam  ^ sed  gravissi- 
mis negotiis,  curis  molestiisque  distentam  ac  pene  obrutam,  plenam 
laboribus,  plenam  periculis;  non  ut  sibimetipsis  prosint,  sed  ut  pu- 
blico bono  prospiciant,  et  subditos  veluti  in  Christo  filios  amplectantur 
omnique  beneficiorum  genere  sibi  devinciant.  Hujus  unitatis  ope  et  vin- 
culo tot  centena  hominum  millia  idem  sapiunt,  sentiunt  idem;  mysti- 
cum Christi  corpus  coalescit,  firmatur  et  viget.  Quare  perfecta  unitas 
iion  astu  aut  blanditiis,  non  minis  aut  terrore,  non  deceptione  aut  vi, 
nullis  denique  potestatis  humanae  viribus,  sed  omnipotentis  Dei  virtute 
plane  conficitur;  et  ultro  efflorescens  uberrimos  concordiae  laetitiaeque 
fructus  emittit.  Hinc  multiplices  illae  charitatis  significationes,  lumi- 
naria,  festi  ritus,  solemnitates,  praeconia.  Hinc  tantus  amor  in  summum 
universae  Ecclesiae  Pastorem,  et  docilitas  fidelium,  et  filiorum  in  Pa- 
trem reverentia.  Etiamsi  caetera  omnia  deessent,  vel  hoc  unum  pro- 
fecto splendidissimum  aetatis  nostrae  factum  sufficeret  ad  plane  osten- 
dendam Catholicae  Ecclesiae  majestatem,  amplitudinem,  dignitatem: 
haec  vera  est  suffragiorum  libertas  quae  membrorum  omnium  cum  ca- 
pite intimam  consociationem  portendit. 


8 


III. 

At  vero  hoc  praeclarissimum  exemplum  paucis  post  annis  aliud 
quoque  nec  sane  minus  illustre  excepit.  In  memoriam  revocate,  post 
impiam  fere  totius  regiminis  rapinam  armis,  fraudibus  patratam,  quibus 
horribilis  tempestatis  fluctibus  romanae  res  agerentur.  Fere  dixerim 
immanissimum  Virginis  immaculatae  hostem  vim  omnem  infernam 
explicuisse,  ut  Pontiflci  Summo  Ejus  gloriae  adsertori  novum  bellum 
ac  teterrimum  indiceret.  Quidnam  vero  profecerit  breviter  inspicia- 
mus.  En  alter  Sacrorum  Antistitum  coetus  colligitur.  Etenim  quae 
solemnitas  ex  vetere  consuetudine  quosdam  Italiae  Praesules  Romam 
advocabat,  ea  prima  vice  universos  compellat:  optimo  sane  immor- 
talis PII  IX  consilio.  Namque  patria  haec  nostra  miserrima  a per- 
duellibus discerpebatur,  et  qui  publicis  rebus  potiebantur,  italos  Prae- 
sules a summo  Pastore  vi  arcebant.  Quid  porro?  Iterum  accidit  ut 
iniquitas  sibi  mentiretur.  Post  hominum  memoriam  nunquam  fuit  tanta 
Episcoporum  frequentia,  quum  novi  heroes  Sanctorum  Coelitum  ho- 
noribus augerentur.  Fere  namque  trecenti  Praesules  nedum  solemnibus 
coeremoniis  ad  Vaticanum  splendidissime  actis  adstiterunt,  sed  etiam 
coram  Pontifice  eam  protulere  declarationem,  quam  uti  perenne  ac 
luculentum  devinctissimae  unionis  monumentum  annales  sacri  serva- 
bunt. Cui  etiam  plusquam  quadringenti  episcopali  dignitate  praediti 
absentes  subscripsere;  quae  res  tam  grave  auctoritatis  pondus  efficit, 
ut  post  Oecumenicum  Concilium  Lateranense  secundum  frequen- 
tissimum , nullam  prope  aliam  huic  similem  Episcoporum  consensio- 
nem Ecclesiae  annales  praeseferant.  Erat  vero  omnium  unus  spiritus; 
cor  unum:  unitas  in  doctrina,  unitas  in  sententiis,  in  obedientia  uni- 
tas. Nec  locorum  distantia,  nec  regiminum  disparitas  impediit,  quo- 
minus tanta  Patniin  multitudo  in  unum,  eumdemque  sensum  conve- 
niret. Hoc  argumento  perspicue  ostendebatur  nil  in  Ecclesia  Dei  im- 
mutatum, longo  licet  praeterlapso  plusquam  decem  et  octo  saeculorum 
spatio  atque  eamdem  vigere  animorum  consensionem,  quae  primaeva 
Apostolorum  aetate  fuisset.  Jamvero  istiusmodi  unio  constans,  conti- 
nua, perfecta  nonne  clare  demonstrat  divinam  esse  Religionis  origi- 
nem, praesenti  Spiritus  Sancti  virtute  Ecclesiam  regi,  atque  impleta 


— 9 — 

Christi  promissa  se  nobiscum  futurum  omnibus  diebus  usque  ad  con- 
summationem saeculi  ? 

Quamquam  vero  unio  Catholica,  ac  praesertim  Sacrorum  Antistitum 
cum  Komano  Pontifice  in  Ecclesia  nunquam  defuerit;  ea  tamen  nullo 
tempore  arctius  ac  manifestius,  quam  nostro  hoc  aevo  omnibus  innotuit. 
Cuncti  Ecclesiae  Catholicae  Episcopi  concordes  cum  Romano  Pontifice 
locuti  sunt  ea  ratione , ut  vere  unus  ac  idem  spiritus  Dei  diverso  uti- 
que sermone  linguarum,  sed  una  eademque  mente  sese  proderet,  ac 
})ene  videremur  ipso  Apostolorum  tempore  nos  versari,  cum  diversa- 
rum adeo  gentium  homines  eos  mirabilia  Dei  praedicantes,  proprio 
quisque  sermone  loquentes  audiere.  Namque  non  solum  ii,  qui  hanc 
urbem  adire  potuere,  verum  etiam  illi,  qui  vi  coerciti  Romanum  iter, 
magno  animi  sui  dolore  aggredi  haud  potuere.  Summo  Pastori  con- 
cretissimis animis  assentiri  vehementer  gloriati  sunt.  Hinc  factum 
est  ut  quod  Ipse  asserebat  probarent,  quod  improbabat  damnarent, 
dolenti  condolerent,  laetanti  gratularentur:  ut  ingentia  quindecim  volu- 
mina in  vulgus  edita  notum  faciunt,  ac  veluti  totidem  arctissimae  unio- 
nis monumenta  omnibus  testantur.  Nostra  haec  trophaea , nostri  hi 
triumphi. 

IV. 

Hoc  pacto  procul  dubio,  efficitur,  quod  Paulus  ad  Philippenses 
scribebat  « idem  sapiatis  eamdem  charitatem  habentes , unanimes  id 
ipsum  sentientes  » Hoc  modo  manifeste  conspicitur  quod  ipse  Christus 
voluit.  Patrem  orans  illis  verbis  « Pater  Sancte  serva  eos  in  nomine 
tuo  quos  dedisti  milii^  ut  sint  unum  -sicut  et  nos.  » Ex  quo  loco  divus 
Cyprianus  celeberrimam  eam  sententiam  eruebat  Episcopatus  imus 
est  ,•  cujus  a singulis  in  solidum  pars  tenetur  » Atque  iterum  alibi 
« Episcopum  unum.,  Episcoporum  multorum  numerositate  diffusum  » Et 
cum  Novatianum  urgeret,  qui  signum  rebellionis  in  S.  Cornelium  le- 
gitimum Pontificem  extulerat  ait  « Idcirco  Dominus  insinuans  nobis 
unitatem  de  divina  auctoritate  venientem  ponit  et  dicit:  Ego  et  Pater 
unum  sumus.  Ad  quam  unitatem  redigens  Ecclesiam  suam  denuo  dicit: 
Et  erit  unus  grex  et  unus  Pastor  » Hinc  Pontifex  S.  Symmacus  « unum 
est  per  diversos  Antistites  Sacerdotium  ad  Trinitatis  instar  » Et  revera 
perspectum  est  Filium  eamdem  essentiam  habere  , quam  Pater,  et 
unum  Deum  esse  « Omnia.,  sic  Christus  ipse,  quae  dedisti  mihi  abs  te 

sunt^  et  mea  omnia  tua  sunt  et  tua  mea  sunt.  » Veritates  omnes,  quas 
Christus  Apostolos  docuit,  potestatem  omnem  quam  ipsis  contulit. 
Patri  refert  acceptam.  Omnia  quae  dedisti  mihi  abs  te  sunt,  quia 
verba  quae  dedisti  mihi  dedi  eis  « Ego  dedi  eis  sermonem  tuum:  mea 
doctrina  non  est  mea,  sed  ejus  qui  misit  me.  Denique  missionem  ipsam 
Apostolorum  a Patre  repetit  « Sicut  misit  me  Pater,  et  ego  mitto  vos  » 
At  Pater,  ut  verbis  utar  S.  Basilii,  est  radix  et  fons  Filii  et  Spiritus 
Sancti.  Cui  Gregorius  Nazianzenus  cohaeret  dum  ait  « Unus  quidem 
est  Deus,  siquidem  Filius  et  Spiritus  Sanctus  ad  unam  causam  referun- 
tur. » Optime  igitur,  ut  superius  memoravi,  S.  Symmachus  Episcopa- 
tus unitatem  divinae  Trinitatis  imaginem  exhibere  affirmabat.  Post  haec 
quid  memorem  Ecclesiam  comparari  uni  agro,  uni  convivio,  uni  do- 
mui, ovili  uni,  atque  mysticum  Christi  corpus  efficere?  quid  referam 
praeclarissima  illa  verba  S.  Apostoli  Pauli  ad  Ephesios  quibus  eos 
adhortatur:  Solliciti  servate  unitatem  Spiritus  in  vinculo  pacis , unum 
corpus,  et  unus  spiritus,  unus  Dominus,  una  fides,  unum  baptismum, 
unus  Deus  et  Pater  omnium 

V. 

Sic  revera  quot  homines  vivunt,  unam  veluti  familiam  efformant: 
quod  Providentissimus  Deus  satis  expressit,  quum  universum  humanum 
genus  ex  uno  stipite  voluit  derivari.  Atque  id  clarius  etiam  elucescit 
post  salutiferam  reparationem , cum  uni  Petro  principatus  est  attri- 
butus; ut  unitas  et  charitas  humanae  familiae  instauraretur  in  unitate 
Patris  unius  in  coelis,  sicut  et  Patris  unius,  qui  in  terris  illius  vicem 
gereret  notus  omnibus  ac  spectabilis.  Christi  enim  societas  .non  unam 
aut  alteram  gentem  amplectebatur,  sed  universas;  quae  Ecclesiae  uni- 
tas, mira  etiam  varietate  constat,  qua  clarius  per  totum  terrarum  orbem 
effulget.  Unitas  enim' locum  habet  in  fide  et  legibus  morum;  in  reliquis 
quae  a Christo  Jesu  statuta  non  sunt,  uti  in  caeremoniis  et  ritibus, 
varietas.  Quod  quidem  Divus  Augustinus  exornat  egregie  ad  locum 
Psalmi  XLiii,  ubi  Christi  sponsa  Reginae  comparatur  illis  verbis  « Ad- 
stitit  Regina  a dextris  tuis  in  vestitu  deaurato  circumdata  varietate:  ve- 
stitus Reginae  hujus,  ait  Sanctus  Doctor,  quis  estf  et  pretiosus  est,  et 
varius  est.  Sacramenta  doctrinae  in  illis  omnibus  varia.  Alia  lingua  afra, 
alia  syra,  alia  graeca,  alia  haebraica:  ista  et  illa  faciunt  istae  linguae 
varietatem  vestis  Reginae  hujus.  Quomodo  autem  omnis  varietas  vestis  in 

unitate  concordat^  sic  et  omnes  linguae  ad  unam  fidem.  In  veste  va- 
rietas sit.,  scissura  non  sit  » Et  prosequitur  his  verbis  « Aurum  quid 
est?  ipsa  sapientia.,  quaelibet  sit  varietas  linguae  unum  aurum  praedica- 
tur; eamdem  quippe  sapientiam.,  eamdem  doctrinam  et  disciplinam  omnes 
linguae  praedicant:  varietas  in  linguis  aurum  in  sententia  » Sic  ille. 

VI. 

Ut  autem  haec  unitas,  praecipuum  Ecclesiae  signum,  cuique  mani- 
festa ac  praecipua  sit,  requiritur  auctoritas.  Eadem  fidei  professio,  idem 
Sacramentorum  usus,  eadem  denique  membrorum  communicatio  non 
sufficeret  nisi  caput  praeesset  ad  unum  dumtaxat  corpus  efformandum. 
Nam  quis  circa  id  quod  fide  tenendum  est,  dissensiones  dirimet?  Quis 
genuinam  regulam  circa  morum  disciplinam  firmabit?  Hinc  infallibilis  ac 
sacer  Primatus  divinitus  est  constitutus,  ut  omnibus  quoque  unitas 
visibili  ac  certa  ratione  appareret. 

Ex  hac  igitur  firma  membrorum  omnium  cum  uno  Capite  con- 
junctione ea  vis  ac  potestas  Ecclesiae  indita  est,  ut  et  incorrupta  tot 
saeculorum  lapsu,  inter  multiplices  populorum  ac  regnorum  vicissitu- 
dines inter  adversa  quaeque  asperrima  perduraret,  seseque  in  omnes 
terrae  regiones  diffunderet,  nec  spatio,  nec  tempore  ullo  coarctaretur. 

Etenim  quis  ignorat  unitatem  esse  in  omnibus  originem  vis  ac 
principium?  Etiam  in  physicis  rebus  si  minimae  quoque  ac  tenuissimae 
particulae  simul  cohaesere,  magnam  vim  explicant.  Quod  si  non  iners 
materia,  sed  libera  hominum  plurimorum  voluntas  ac  intellectus  in 
unum  conspirent , quisnam  neget  ex  hac  coniunctione  fere  prodigia 
exoriri?  Quid  non  potuere  bellicis  artibus  instructae  ac  munitae  Mace- 
donum phalanges,  ac  Romanae  legiones?  Jure  igitur  meritoque  schola- 
stici eam  protulerunt  sententiam  - unum  et  ens  converti,  id  est  (li- 
ceat minus  latinis  verbis  uti)  intensitati  Entis  respondere  potentiae  in- 
tensitatem,  ac  e converso  gradatim  non  enti  gradatim  etiam  impo- 
tentiam respondere. 

At  vero  unitas  catholicae  Religionis  profecto  in  humanis  est  om- 
nium perfectissima.  Ex  intimo  namque  animo  proficiscitur,  quo  quisque 
sibi  persuasum  habet  certa  esse  ac  vera  quae  tenet,  ideoque  illis  mores 
vitamque  omnem  absolutissime  componit.  Humanum  jus  omne  saepe 
in  dubium  revocatur  ab  iis  etiam  quibus  videtur  favere.  At  si  de  Ec- 
clesia, si  de  supremo  ejus  capite  Pontifice  agitur,  aliter  prorsus  est 

sentiendum.  Quandoquidem  Pontifex  Summus  in  procuranda  Christiana 
Societate  universa  id  negotii  prae  manibus  habet,  quod  dubitationem 
omnem  respuit,  firmissimoque  fundamento  innitur.  Certo  ille  scit 
Christi  vices  se  gerere  in  terris , divinum  praesidium  numquam  sibi 
defuturum  : Petri  naviculam  agitari  posse  , submergi  non  posse  , 
sponsiones  Christi  prae  oculis  habet  ac  tanto  , Gubernatore  om- 
nem inferni  vim  deficere  et  penitus  profligari . Hanc  quoque  certi- 
tudinem in  universo  Christi  grege  inesse  nemo  non  videt.  Qui  enim 
Cathedrae  Petri  jungitur,  jus  Petri  non  inficiatur ; imo  et  ei  toto  ex 
corde,  totis  viribus  adhaeret  ac  subditur.  Hinc  immensa  fere  dicam 
hujus  Urbis  nostrae  potentia:  hinc  mirum  illud  spectaculum,  quod 
sine  armis , sine  ulla  vi  im})erium  in  populos  catholicos  universos 
habet,  et  eorum  dominatur  latius  ac  firmius,  quam  Roma  vetus;  su- 
perbi namque  Capitolii  arx,  quae  jactabatur  immobilis,  ruit;  stat  vero 
immobilis  reapse  Vaticani  petra. 

VII. 

Haec  mira  nos  inter  animorum  consensio  f)rovidentissimo  Dei  con- 
silio efficitur  nunc  temporis,  cum  tot  tantisque  errorum  monstris  Ec- 
clesia ac  ipsa  humana  Societas  impetatur  ac  divexetur.  Perditissimi 
enim  homines  nefarios  in  coetus  collecti  fallacias  veteres  ac  antiqua 
portenta  jam  centies  milliesque  a sapientissimis  viris  detecta,  profligata 
et  damnata  ab  Ecclesia,  novis  formis,  verbisque  callide  obvoluta  pro- 
ferunt et  nil  intentatum  relinquunt  ad  morum  honestatem,  justitiam,  re- 
ligionemque subvertendam,  ac  divina  humanaque  omnia  permiscenda. 
Enimvero  ausu  prorsus  diabolico  sapientissimum  ac  providentissimum 
Deum  ab  humana  familia  et  mundo  expellere,  omnemque  ordinem  sive 
naturae  finibus  contentum,  sive  illos  excedentem  stulto  et  impio  conatu 
destruere  pertentant.  Hinc  humanae  rationi  cuncta  tribuentes  ipsam 
sibi  sufficere  iactant  ad  quodcumque  bonorum  commodum  curandum, 
-et  quamcumque  etiam  Religionis  veritatem  assequendam;  humanum 
genus  in  progressu  profectuque  nullis  obstrictum  limitibus  subjici;  cui 
cum  Christi  fides  refragetur,  e medio  omnino  tollendam  contendunt. 
Revelatione  itaque  divina  seu  penitus  denegata,  seu  humanae  rationi 
subdita.  Ecclesiae  originem  auctoritatem,  leges,  praerogativas,  jura  de- 
struunt, omnemque  in  eam  potestatem  a civili  republica  exerceri  libere 
posse  conclamant.  Hinc  ipsius  romani  Pontificis  temporalia  jura  ac  do- 

minium  quodcumque  abolendum  esse  dictitant.  Nec  satis;  errores  er- 
roribus cumulantes  asserere  non  reformidant , nullam  esse  a Deo  morum 
legem,  et  veri  et  falsi,  boni  et  mali  discrimen  ab  unica  humanae  ra- 
tionis norma  pendere.  Ad  haec,  cum  ex  eodem  rationis  ductu  vim 
omnem  rationis  in  religionem  ipsam  derivandam  esse  dicant;  inferunt  fas 
cuique  ac  liberum  esse  eum  cultum  honoremque  suo  numini  impendere, 
qui  magis  arrideat.  Atque  ut  his  venenatis  fontibus  juvenes  animi  ab 
ineunte  aetate  facilius  corrumpantur,  a quavis  Ecclesiae  potestate  ac 
regimine  scholas  eximere  adnisi  sunt,  ut  progenies  vitiosior  succrescat. 
Imo  et  familiae  ipsius  originem  et  sanctitatem  labefactare  conantur  eo 
nefario  civilis,  ut  ajunt , matrimonii  invento,  quo  magno  sacramento 
inter  Christianos  tanta  injuria  irrogatur  incredibili  Ecclesiae  et  So- 
cietatis detrimento.  Haec  aliaque  multa  impietatis  deliramenta,  quae 
singillatim  persequi  horresco,  non  solum  scriptis  edita  a fallacibus  po- 
liticis ac  philosophis  leguntur,  sed  et  per  innumerabiles  fere  epheme- 
rides vulgantur,  ut  corruptionis  virus  quoque  die  in  animos  guttatim 
infundatur. 

VIII. 

Ut  tamen  eo  revertar,  unde  me  acerba  praesentis  aevi  recordatio 
dimovit,  inquirendum  paulo  altius  est  qua  de  causa  Christus  Dominus, 
qui  semper  Ecclesiam  suo  Sanguine  acquisitam  tuetur  ac  servat,  unio- 
nem hanc  profecto  mirandam  temporibus  hisce  nostris  magis  adsertam, 
devinctamque  voluerit  quam  alias.  Non  inficiandum  militantem  Ecclesiam 
hoc  nomen  merito  adeptam  ex  eo,  quod  in  terris  usque  dimicavit  ac 
dimicat.  Enim  vero,  quae  unquam  catholici  ordinis  regio  fuit  quae  bella 
hujusmodi  mali  cum  bono  , Christi  cum  diabolo  nec  viderit  nec  sit 
experta?  Modo  immanium  tyrannorum  supplicia,  modo  fallaciae  ac 
fraudulentiae  hominum,  modo  quoque  blanditiae  ac  simulationes  teter- 
rimum  adversus  Christi  sponsam  bellum  indixerunt:  adeo  ut  quemad- 
modum Christus  ipse,  vere  tentata  sit  per  omnia.  Varia  quidem  pro 
temporum  varietate  pugnandi  ratio  fuit.  Verum  novissima  hac  aetate 
nostra  non  una  ratione,  neque  iisdem  armis  sed  plane  diversis,  atque 
adeo  validissimis  impetitur  ac  vexatur : nec  quidquam  Dei  hominum- 
que hostes  infensissimi  praetermittunt  ad  rem  sacram  et  publicam 
perturbandam.  Ecclesiae  ministri  exiliis  et  carceribus  multantur,  cor- 
ruptae plebis  conviciis  ac  ludibrio  exponuntur,  bonis  omnibus  expo- 

liantur,  Sacrae  Virgines  ac  reliqui  Religiosi  viri  ex  piis  ac  pacificis 
domibus  expelluntur. 

Ut  vero  clarius  appareat  bellum  non  esse  solum  adversus  Domi- 
num sed  adversus  Christum  ejus,  in  sacros  christiani  nominis  Pastores 
vim  omnem  exerunt.  Nos  autem  non  sibilis,  non  clamoribus  insani 
et  furentis  vulgi  movemur  aut  trepidamus,  non  minis  hominum  po- 
tentum  quos  Deus  veluti  fumum  dispergit,  non  dolis  et  insidiis  sectato- 
rum Diaboli,  nec  blandis  verbis,  nec  mellitis  callidisque  virorum  technis, 
quos  mundus  sapientes  appellat,  Deus  autem  stultos  et  insipientes. 
Quidnam  nobis  est  pertimescendum?  Num  carceres?  At  Apostolorum 
Principes  vinculis  mancipati  fuere.  Num  exilia?  At  totus  terrarum  or- 
bis nobis  exilium  qui  coelum  patriam  agnoscimus  ac  optamus.  Num 
ignominias?  At  deficere  ab  Ecclesia  maxima  ignominia.  Num  martyrium? 
At  hoc  electum  et  maximum  Dei  munus.  — Igitur  ut  persecutioni, 
(juae  fuco  civilitatis  illita  exterius,  interius  autem  quarumcumque  acer- 
bissima in  Ecclesia  saeviit,  murus  Israel  firmior  obiiciatur,  Deus  cum 
romano  Pontifice  hanc  Episcoporum  cohoerentiam  voluit  adserere. 

IX. 

Sed  profecto  longa  mihi  oratione  non  est  opus,  ut  quantum  boni 
ac  incrementi  catholicae  Ecclesiae  obveniat  ex  hac  mentiun  consocia- 
tione argumentis  demonstrem.  Etenim  haec  luce  meridiana  sunt  clariora, 
et  restituta  longo  post  tempore  Ecclesiastica  hierarchia  tum  in  Bata- 
via,  tum  in  Anglia,  atque  auctae  Episcopales  sedes  et  Provinciae  in 
septemtrionalibus  Americae  regionibus , provinciales  synodi  in  Gallia 
et  in  Germania  habitae  aliaque  hujusmodi  satis  ostendunt  utilissimam 
Praesulum  cum  romana  Sede  coniunctionem,  uberrimo  catholicae  fidei 
incremento  proficere.  Itaque  his  omissis,  breviter  nonnulla  attingam, 
cpiae  civilem  hominum  societatem  respiciunt.  Neminem  certe  latet 
quibus  quantisque  malis  ipsa  prematur,  ut  navis  jam  cassa  remigio 
fractis  arboribus,  avulso  gubernaculo  huc  illuc  fluctibus  feri  maris  agi- 
tata ac  pene  submersa  videatur.  Unica  vero  in  Ecclesia  spes,  unum 
perfugium.  Opus  enim  est  auxilio  firmissimo , ne  tanto  turbine  iactata 
deficiat,  quod  Religio  dumtaxat  potest  impertiri.  Discordia  opinionum, 
quae  caput  est  ac  origo  malorum  ingruentium,  componi  tantum  po- 
test mentium  consensu,  qui  solum  in  Ecclesia  habetur  ac  viget.  Hic 
unum  tantum  caput,  hic  unus  hierarchiae  ordo^  qui  cum  uno  capite 

arcte  devincitur:  hic  certa  dogmatum,  morumque  doctrina,  liic  unus 
magister  ae  summus  Doctor,  qui  nec  fallit  nec  fallitur.  Inquirendum 
non  est  quinam  navis  gubernaculo  insideat,  quinam  sit  dux  eligen- 
dus, quibus  armis  dimicandum.  Haec  omnia  cuique  patent  manife- 
stissime. 

Etenim  ab  Evangelio  et  ab  Ecclesia  quae  Evangelii  custos  est 
atque  interpres  praecipue  summi  Pontificis  oraculo,  originem  duxit  ordo 
ille  mirandus,  qui  in  christiana  societate  adolescit  ac  floret.  Pontifi- 
ciae vero  auctoritati  tanta  vis  inest  ac  tantum  robur,  ut  nihil  illi  ob- 
sistere aut  contradicere  valeat.  Nam  cum , in  semetipsa  tuta  sit  ac 
secura  immobilibus  dogmatum  et  morum  principiis  innixa,  martyrio 
potius  subjici  parata  est  quam  opinionum  commentis  vel  leviter  obse- 
cundare. Firmitas  autem  tantae  auctoritatis  id  efficit,  ut  mentes  non 
vi  coactae  sed  sponte  imo  etiam  eum  quadam  jucunditate  flectantur  et 
aequiescant.  Hine  cum  maxima  libertate  subiectio  , amor,  reverentia. 

Quidnam  sublimius,  quidnam  magnificentius  quam  quod  his  diebus 
nostris  oculis  vidimus , hunc  nimirum  catholicorum  hominum  ab  uni- 
verso pene  orbe  concursum,  praeeuntibus  morum  et  fidei  doctoribus 
praesulibus  sacrorum?  Quid  majus,  quid  splendidius  unquam  obiici  oculis 
potest  quam  hic  Sacrorum  Antistitum  conventus?  Hic  animi  dignitas, 
hic  majestas^  urbanitas,  modestia  atque  in  primis  mentium  concordia. 
Hic  Viri  sapientia  praestantissimi,  charitate  flagrantes,  longa  hominum 
rerumque  experientia  prudentissimi.  Ubinam  terrarum  Senatus  virtute 
sanctior  aut  amplitudine  excellentior  inveniri  aut  excogitari  potuit?  Ma- 
turitas in  deliberando,  in  exquirenda  veritate  sagacitas,  in  populis  re- 
gendis prudentia,  sollicitudo  in  sapienti  doctrina  docenda;  non  enim 
a seipsis  loquuntur,  sed  afflante  Spiritu  ab  alto. 

Quid  vero  de  Urbis  nostrae  Romae  maiestate  ac  amplitudine  dicam 
quae  tantos  ac  tam  praeclaros  populorum  pastores  gestiens  complexa 
est?  Profecto  ipsa  ut  revera  est,  non  regni  unius,  sed  universi  terra- 
rum orbis  Metropolis,  nullisque  limitibus  coarctatur.  Vetus  Romano- 
rum Imperium  non  omnino  defecit,  quin  et  latius  et  melius  non  armis 
et  vi  gentium  dominatur,  sed  pacis  studiis,  et  Crucis  virtute.  Celeber- 
rimae antiquorum,  temporum  urbes  omnino  cecidere;  stat  vero  Romae 
nomen  et  gloria,  ut  dici  possit  regnum^  quod  in  aeternum  non  dissipa- 
bitur. Talis  ac  tanta  Romae  perennitas  et  gloria  ex  uno  J.^ontifice 

})i’otecta  est.  Ipse  enim  sceptrum  habet  (piocl  non  est  de  hoc  mundo 
sed  de  caelis,  a Deo.  Tenent  catholici  quotquot  sunt  omnes,  Pontificem 
ut  Pastorem,  ut  Patrem  agnoscunt  et  venerantur , Romam  vero  ut 
Patriam.  Nemo  igitur  catholicorum  ab  Urbe  nostra  extraneus  sed  u- 
nusquisque  veluti  civis.  Communis  enim  caussa  est,  quum  de  tuenda 
Religione  agatur,  et  Pontificis  libertas  et  solium  adseratur  adeo  ut  qui- 
cumque arma  ceperint  ut  supremum  omnium  Patrem  defendant,  suum 
ipsi  negotium  pertractent  simul  ac  tueantur. 

Quamobrem,  Eminentissimi  Principes,  amplissimi  Antistites,  A- 
cademici  praeclarissimi  gratulari  ac  gestire  ex  animo  fas  est,  quum 
inter  tantas  Ecclesiae  et  Pontificis  Summi  angustias  saecularia  so- 
lemnia  recolere  datum  sit,  quo  Beatissimi  Apostolorum  Principes  Ur- 
bem hanc  effuso  pro  Christo  sanguine  illustrarunt.  Ostentent  plurimae 
Urbes,  sive  splendidas  ac  munitas  copiarum  acies,  sive  industrium  ar- 
tium monumenta,  atque  humani  ingenii  inventa,  operumque  progres- 
sus. Omnia  haec  nihil  amplius  demonstrant  quam  aut  vim  armorum, 
aut  in  materiem  imperium;  una  mea  Roma  hunc  Sacrorum  Antistitum 
conventum  atque  hanc  catholicorum  populorum  frequentiam  potest 
praeseferre.  Obscurus  Galileae  piscator,  ej  usque  socius  qui  decem  et  octo 
ab  hinc  saeculis  romanis  arcibus  crucem  inferebant,  judaeis  scandalum, 
gentibus  stultitiam;  et  sanguinem  profundebant,  modo  circa  suum  sepul- 
chrum  populos  vident  procumbentes,  victoriamque  virtutis,  et  religionis 
adversus  vim  ostendunt.  Non  enim  sine  providentissime  Dei  O.  Maxi- 
mi consilio  id  arbitror  evenire,  ut  eodem  fere  tempore  quo  alibi  quid 
valeant  hominum  ingenia  et  labores  ostendatur,  Roma  vero  Petri 
et  Pauli  martyrium  nova  hac  et  perjucunda  recolat  celebritate,  ut 
omnibus  pateat,  quae  sint  opera  hominum,  quid  sit  opus  Dei. 


